Sukan Paralimpik Musim Panas

Sukan Paralimpik Musim Panas merupakan sebuah acara pelbagai sukan bagi atlet yang mempunyai kecacatan, termasuk atlet yang mempunyai kecacatan mobiliti, amputasi, kebutaan, dan palsi serebrum. Sukan Paralimpik diadakan pada setiap empat tahun oleh Jawatankuasa Paralimpik Antarabangsa. Pingat akan diberi dalam setiap acara, dengan pingat emas untuk tempat pertama, pingat perak untuk tempat kedua dan pingat gangsa untuk tempat ketiga, sebuah tradisi yang dimulakan oleh Sukan Olimpik pada tahun 1904.

Terdapat tiga negara yang pernah menganjurkan Sukan Paralimpik Musim Panas sebanyak dua kali, yakni Amerika Syarikat, United Kingdom dan Jepun. Negara lain yang pernah menganjurkan Sukan Paralimpik Musim Panas termasuklah Australia, Kanada, China, Yunani, Israel, Itali, Jepun, Belanda, Korea Selatan, Sepanyol dan Jerman Barat. Pada Sukan Paralimpik Musim Panas 2016, Brazil menjadi negara Amerika Selatan pertama yang menganjurkan Sukan Paralimpik Musim Panas. Tokyo pula merupakan bandar pertama yang menganjurkan Sukan Paralimpik Musim Panas lebih daripada sekali, yakni Sukan Paralimpik Musim Panas 1964 dan 2020.

Dua belas negara - Argentina, Australia, Austria, Belgium, Perancis, Great Britain, Ireland, Israel, Itali, Belanda, Switzerland, Amerika Syarikat - telah menyertai semua Sukan Paralimpik Musim Panas. Tujuh daripada negara-negara tersebut telah memenangi sekurang-kurangnya satu pingat emas di setiap Sukan Paralimpik Musim Panas: Australia, Austria, Perancis, Great Britain, Itali, Belanda, dan Amerika Syarikat.

Amerika Syarikat telah menjadi negara yang memperoleh kedudukan tertinggi dari segi pungutan pingat pada lapan Sukan Paralimpik Musim Panas: 1964, 1968, 1976, 1980, 1984, 1988, 1992 dan 1996. China pula mendapat tempat pertama dalam jadual pingat bagi lima temasya yang terkini, 2004, 2008, 2012, 2016 dan 2020. Itali ( 1960 ), Jerman Barat ( 1972 ) dan Australia ( 2000 ) masing-masing pernah mendapat tempat pertama dalam jadual pingat sebanyak sekali.

Kelayakan 
Peraturan kelayakan untuk setiap sukan Paralimpik ditetapkan oleh Persekutuan Antarabangsa (IF) yang mengendali pertandingan antarabangsa bagi sukan tersebut.

Sejarah 
Sukan Paralimpik rasmi yang pertama diadakan di Rom, Itali pada tahun 1960.  400 orang atlet dari 23 negara telah bertanding dalam temasya tersebut. Pada masa tersebut, hanya atlet berkerusi roda sahaja yang dibenarkan untuk bertanding.

Pada Sukan Paralimpik Musim Panas 1976, atlet yang mempunyai kecacatan yang lain bertanding di Sukan Paralimpik buat kali yang pertama. Ekoran daripada kemasukan klasifikasi kecacatan yang lebih banyak, bilangan atlet yang menyertai temasya tersebut telah berkembang kepada 1,600 orang atlet dari 40 negara.

Sukan Paralimpik Musim Panas 1988 merupakan Sukan Paralimpik pertama yang menggunakan tempat pertandingan dan prasarana sukan yang sama dengan Sukan Olimpik. Sejak itu, semua Sukan Paralimpik dianjurkan di bandar tuan rumah yang sama dengan Sukan Olmpik, dengan lompang selama dua minggu di antara kedua-dua temasya tersebut.

Jadual pingat sepanjang masa

Senarai sukan

Senarai edisi

Ditangguhkan sehingga tahun 2021 disebabkan oleh pandemik COVID-19, ,menandakan kali pertama Sukan Paralimpik ditangguhkan. Meskipun begitu, acara ini masih dipasarkan secara rasminya sebagai Paralimpik Musim Panas 2020 sungguhpun dengan penundaan penjadualan selama satu tahun. Tarikh baharu: 24 Ogos - 5 September 2021.

Rujukan

Pautan luar 
 Laman Web Rasmi IPC

Sukan Paralimpik
Sukan Paralimpik Musim Panas